2004R0085 — SL — 01.08.2005 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 85/2004 z dne 15. januarja 2004 o določitvi tržnega standarda za jabolka (UL L 013, 20.1.2004, p.3)

spremenjena z:









▼B

UREDBA KOMISIJE (ES) št. 85/2004

z dne 15. januarja 2004

o določitvi tržnega standarda za jabolka







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo ( 1 ) in zlasti člena 2(2) Uredbe, ob upoštevanju naslednjega: (1) Jabolka so med proizvodi iz Priloge I k Uredbi (ES) št. 2200/96, za katere je treba sprejeti standarde. Uredba Komisije (ES) št. 1619/2001 z dne 6. avgusta 2001 o tržnih standardih za jabolka in hruške in o spremembi Uredbe (EGS) št. 920/89 ( 2 ) določa skupne tržne standarde za jabolka in hruške. (2) Zaradi jasnosti je delovna skupina za standardizacijo pokvarljivega blaga in razvoja kakovosti v okviru Ekonomske komisije Združenih narodov za Evropo (UN/ECE) sklenila, da je treba pravila za jabolka ločiti od pravil za hruške. Sklenila je tudi posodobiti standard FFV-50 UN/ECE za trženje in trgovinski nadzor kakovosti jabolk v zvezi z določbami o kakovosti in določanju velikosti. Zaradi ohranitve preglednosti na svetovnem trgu je treba razveljaviti Uredbo (ES) št. 1619/2001 in sprejeti dva nova tržna standarda za jabolka oziroma hruške. (3) Glavno merilo za zrelost, določeno v Uredbi (ES) št. 1619/2001, je opredelitev najmanjše velikosti jabolk. Z vidika najnovejšega tehničnega razvoja glede metod za merjenje čvrstosti in vsebnosti sladkorja, pa tudi pojava novih trgov za majhna zrela jabolka bi bilo treba zmanjšati najmanjšo velikost jabolk, ki se uporablja v Skupnosti, pri čemer morajo nova merila za zrelost, kakršni sta vsebnost sladkorja in čvrstost, zagotoviti, da tako zmanjšanje najmanjše velikosti ne pomeni, da se dajo v promet plodovi, ki niso dovolj zreli in/ali razviti. (4) Ker je potrebno več dela za natančnejšo opredelitev teh novih meril ob upoštevanju značilnosti sorte glede velikosti jabolk, je treba odložiti merjenje najmanjše velikosti do 1. avgusta 2005 in do takrat določiti začasne ukrepe za določanje velikosti. (5) Z uporabo teh novih standardov je treba s trga odstraniti proizvode nezadovoljive kakovosti, uskladiti proizvodnjo z zahtevami porabnikov in pospeševati trgovino na podlagi lojalne konkurence, tako pa izboljšati donosnost. (6) Standardi se uporabljajo na vseh stopnjah trženja. Prevoz na dolge razdalje, skladiščenje v določenem obdobju in različni postopki za proizvode lahko povzročijo kvarjenje zaradi biološkega razvoja proizvodov ali njihove pokvarljivosti. Tako kvarjenje bi morali upoštevati, kadar uporabimo standard na stopnjah trženja po odpremi. (7) Ker se morajo proizvodi v razredu „ekstra“ posebno pazljivo sortirati in pakirati, je treba v njihovem primeru upoštevati samo pomanjkanje svežosti in čvrstosti. (8) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo – ob upoštevanju naslednjega: SPREJELA NASLEDNJO UREDBO:







Člen 1

Tržni standard za jabolka, ki sodijo pod oznako KNex08 08 10, se določi v tej prilogi.

Standard se uporablja pri vseh fazah trženja pod pogoji, določenimi v Uredbi (EGS) št. 2200/96.

Vendar je mogoče, da v fazah po odpošiljanju glede na predpisane zahteve standarda:

— proizvodi kažejo rahlo pomanjkanje svežosti in čvrstosti,

— se proizvodi, razvrščeni v razrede razen razreda „ekstra“, lahko rahlo kvarijo zaradi bioloških procesov in naravne nagnjenosti k propadanju.

Člen 2

Do ►M2 31. maj 2008 ◄ se uporabljajo naslednje določbe glede določanja velikosti:

(a) Kadar je velikost določena s premerom, je najmanjši zahtevani premer v vseh razredih naslednji:



Ekstra I II Debeloplodne sorte (1) 70 mm 65 mm 65 mm Druge sorte 60 mm 55 mm 55 mm (1) Nepopoln seznam debeloplodnih sort je v dodatku v Prilogi.

(b) Kadar je velikost določena z maso, je najmanjša zahtevana masa v vseh razredih naslednja:



Ekstra I II Debeloplodne sorte (1) 140 g 110 g 110 g Druge sorte 90 g 80 g 80 g (1) Nepopoln seznam debeloplodnih sort je v dodatku v Prilogi.

Člen 3

Uredba (EGS) št. 1619/2001 se črta.

Člen 4

Ta uredba začne veljati dvajseti dan po objavi v Uradnem listu Evropske unije.

Drugi in tretji pododstavek točke III Priloge se uporabljata od ►M2 1. junij 2008 ◄ .

Ta uredba je v celoti zavezujoča in se neposredno uporablja v vseh državah članicah.









PRILOGA

STANDARD ZA JABOLKA

I. OPREDELITEV PROIZVODA

Ta standard se uporablja za jabolka sort (kultivarjev), vzgojenih iz Malus domestica Borkh., ki se porabniku dobavljajo sveža, pri čemer so izključena jabolka za industrijsko predelavo.

II. DOLOČBE GLEDE KAKOVOSTI

Namen standarda je opredeliti zahteve glede kakovosti za jabolka po pripravi in pakiranju.

A. Minimalne zahteve

Ob upoštevanju posebnih določb za vsak razred in dovoljenih odstopanj morajo biti jabolka v vseh razredih:

— nepoškodovana,

— zdrava; plodovi, ki so zaradi pojava gnilobe ali kvarjenja neprimerni za uživanje, morajo biti izločeni,

— čista; praktično brez vsake vidne tuje snovi,

— praktično brez škodljivcev,

— praktično brez poškodb zaradi škodljivcev,

— brez odvečne zunanje vlage,

— brez tujega vonja in/ali okusa.

Poleg tega morajo biti jabolka skrbno obrana.

Jabolka morajo biti ustrezno razvita in v takem stanju, da lahko:

— nadaljujejo proces zorenja in dosežejo stopnjo zrelosti, značilno za posamezno sorto ( 3 ) ( 4 ),

— prenesejo prevoz in rokovanje, ter

— prispejo v namembni kraj v zadovoljivem stanju.

B. Razvrstitev

Jabolka se razvrščajo v spodaj opredeljene tri razrede.

(i) Razred „ekstra“

Jabolka v tem razredu morajo biti vrhunske kakovosti. Oblika, razvoj in obarvanost plodov morajo biti sortno značilni ( 5 ) in pecelj mora biti nepoškodovan.

Meso mora biti popolnoma zdravo.

Plodovi morajo biti brez pomanjkljivosti razen neznatnih sprememb kožice, če to ne vpliva na splošni videz plodov, kakovost, sposobnost ohranjanja kakovosti in predstavitev v pakiranju.

(ii) Razred I

Jabolka tega razreda morajo biti dobre kakovosti. Oblika, velikost in obarvanost plodov morajo biti sortno značilne ( 6 ).

Meso mora biti popolnoma zdravo.

Dovoljene so rahle pomanjkljivosti, če ne vplivajo na splošni videz proizvoda, kakovost, sposobnost ohranjanja kakovosti in predstavitev v pakiranju:

— rahle pomanjkljivosti v obliki,

— rahle pomanjkljivosti v razvoju,

— rahle pomanjkljivosti v obarvanosti,

— rahle poškodbe kožice, ki: — — so lahko dolge največ 2 cm pri poškodbah podolgovate oblike, — skupaj ne pokrivajo več kakor 1 cm2 površine pri drugih poškodbah, razen peg škrlupa (Venturia inaequalis), ki skupaj ne smejo pokrivati površine, večje od 0,25 cm2, — če gre za rahle poškodbe (odrgnine), ne smejo pokrivati površine, večje od 1 cm2, in ne smejo biti razbarvane.

Pecelj sme manjkati, če je lom gladek in če kožica ob peclju ni poškodovana.

(iii) Razred II

V ta razred se uvrstijo jabolka, ki ne izpolnjujejo zahtev za višje razrede, izpolnjujejo pa zgoraj navedene minimalne zahteve.

Meso mora biti brez večjih pomanjkljivosti.

Dovoljene so naslednje pomanjkljivosti, če plod ohrani svoje značilnosti v zvezi s kakovostjo, ohranjanjem kakovosti in predstavitvijo:

— pomanjkljivosti v obliki,

— pomanjkljivosti v razvoju,

— pomanjkljivosti v obarvanosti,

— poškodbe kožice, ki: — — so lahko dolge največ 4 cm pri poškodbah podolgovate oblike, — skupaj ne presegajo 2,5 cm2 celotne površine pri drugih poškodbah, razen peg škrlupa (Venturia inaequalis), ki skupaj ne smejo pokrivati površine, večje od 1 cm2, — rahle poškodbe (odrgnine) ne smejo pokrivati več kakor 1,5 cm2 celotne skupne površine, ki je lahko rahlo razbarvana.

III. DOLOČBE GLEDE VELIKOSTI

Velikost se določi z največjim premerom ekvatorialnega dela ali z maso plodu.

Pri določanju velikosti s premerom je najmanjši zahtevani premer za vsak razred naslednji:







Ekstra Razred I Razred II Debeloplodne sorte (1) 65 mm 60 mm 60 mm Druge sorte 60 mm 55 mm 50 mm (1) Nepopoln seznam debeloplodnih sort je v dodatku k temu standardu.

Pri določanju velikosti po masi je najmanjša zahtevana masa za vsak razred naslednja:







Ekstra Razred I Razred II Debeloplodne sorte (1) 110 g 90 g 90 g Druge sorte 90 g 80 g 70 g (1) Nepopoln seznam debeloplodnih sort je v dodatku k temu standardu.

Da se zagotovi izenačenost po velikosti v pakiranju:

— sme biti pri plodovih, katerih velikost se določi s premerom, razlika v premeru plodov v isti enoti pakiranja največ: — — 5 mm za razred „ekstra“ in za plodove iz razredov I in II, ki so pakirani v vrstah in vložkih ( 7 ), — 10 mm za plodove iz razreda I, ki so v enoti pakiranja ali v prodajni embalaži pakirani v razsutem stanju ( 8 );

— sme biti pri plodovih, katerih velikost se določi po masi, razlika v premeru plodov v isti enoti pakiranja največ: — — 20 % povprečne mase posameznega plodu v enoti pakiranja za razred „ekstra“ in za plodove iz razredov I in II, ki so pakirani v vrstah in vložkih, — 25 % povprečne mase posameznega plodu v enoti pakiranja za plodove iz razreda I, pakirane v razsutem stanju v enoti pakiranja ali v prodajni embalaži.

Za plodove iz razreda II, pakirane v razsutem stanju v enoti pakiranja ali prodajni embalaži, ni določena zahteva glede izenačenosti po velikosti.

IV. DOLOČBE GLEDE ODSTOPANJ

Odstopanja od zahtev glede kakovosti in velikosti so dovoljena v vsaki enoti pakiranja za plodove, ki ne izpolnjujejo zahtev za navedeni razred.

A. Dovoljena odstopanja od kakovosti

(i) Razred „ekstra“

5 % jabolk po številu ali masi, ki ne izpolnjujejo zahtev za razred „ekstra“, vendar izpolnjujejo zahteve za razred I ali, izjemoma, ki so znotraj dovoljenih odstopanj za ta razred.

(ii) Razred I

5 % jabolk po številu ali masi, ki ne izpolnjujejo zahtev za razred I, vendar izpolnjujejo zahteve za razred II ali, izjemoma, ki so znotraj dovoljenih odstopanj za ta razred.

(iii) Razred II

10 % jabolk po številu ali masi, ki ne izpolnjujejo zahtev za razred II niti minimalnih zahtev, razen proizvodov, ki so gnili ali kako drugače poškodovani ali v takem stanju, da niso primerni za uživanje.

V okviru tega odstopanja je lahko največ 2 % plodov po številu ali masi, ki imajo naslednje pomanjkljivosti:

— resne poškodbe zaradi grenke pegavosti ali steklavosti,

— rahle poškodbe ali nezaceljene razpoke,

— neznatne sledove gnilobe,

— so črvivi in/ali imajo poškodbe mesa, ki so jih povzročili škodljivci.

B. Odstopanja od velikosti

Za vse razrede:

10 % po številu ali masi plodov, ki ne ustrezajo velikosti neposredno pod ali nad označeno velikostjo na pakiranju, pri čemer je za plodove, razvrščene v najmanjši velikostni razred, dovoljeno, da odstopajo za največ:

— 5 mm pod najmanjšim premerom, kadar je velikost določena s premerom,

— 10 g pod najmanjšo maso, kadar je velikost določena po masi.

V. DOLOČBE, KI SE NANAŠAJO NA PREDSTAVITEV

A. Izenačenost

Vsebina vsakega pakiranja mora biti izenačena in mora vsebovati le jabolka istega porekla, sorte, kakovosti in velikosti (če so sortirana po velikosti) in iste stopnje zrelosti.

V razredu „ekstra“ morajo biti plodovi izenačeni tudi po obarvanosti.

V prodajni embalaži z neto maso, ki ne presega 5 kg, so lahko različne sorte jabolk, če so izenačene v kakovosti in če je vsaka posamezna sorta izenačena po poreklu, velikosti (če je sortirana po velikosti) in stopnji zrelosti.

Ne glede na predhodne določbe v tej točki so lahko proizvodi iz te uredbe v prodajni embalaži z neto maso treh kilogramov ali manj mešani z različnimi vrstami svežega sadja in zelenjave pod pogoji, določenimi v Uredbi Komisije (ES) št. 48/2003 ( 9 ).

Vidni del vsebine pakiranja mora biti reprezentativen za celotno vsebino.

B. Pakiranje

Jabolka morajo biti pakirana tako, da so ustrezno zaščitena. Zlasti mora biti prodajna embalaža z neto maso, ki je večja od 3 kg, dovolj trdna, da zagotovi pravilno zaščito proizvodov.

Notranji material pakiranja mora biti nov, čist in takšne kakovosti, da preprečuje poškodbe proizvoda od zunaj in znotraj. Dovoljena je uporaba materialov, zlasti papirja ali žigov, ki nosijo trgovske oznake, če se pri tiskanju ali etiketiranju uporablja nestrupeno črnilo ali lepilo.

Pakiranje mora biti brez tujih snovi.

▼M1

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼B

C. Predstavitev

Plodovi razreda „ekstra“ morajo biti pakirani v slojih.

VI. DOLOČBE GLEDE OZNAČEVANJA

Vsako pakiranje mora imeti na isti zunanji strani pakiranja čitljivo in neizbrisljivo natisnjene naslednje oznake.

▼M1

A. Identifikacija

Ime in naslov pakirnice in/ali odpremnika

Ta navedba se lahko nadomesti:

— za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave);

— samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼B

B. Vrsta proizvoda

— „Jabolka,“ če vsebina ni vidna od zunaj.

— Ime sorte ali sort, če je to ustrezno.

— Imena vseh različnih sort v pakiranju, kadar prodajna embalaža vsebuje mešanico jabolk različnih sort.

C. Poreklo proizvoda

Država porekla in, neobvezno, regija pridelave ali nacionalno, regionalno ali lokalno ime kraja.

— Kadar prodajna embalaža vsebuje mešanico sort jabolk različnega porekla, je pri imenu zadevne sorte treba navesti državo porekla.

D. Trgovske specifikacije

— Razred

— Velikost ali število enot pri pakiranju v vložke.

Če je na enoti pakiranja označena velikost, je treba označiti:

(a) pri proizvodih, za katere veljajo pravila o izenačenosti, najmanjši in največji premer ali največjo in najmanjšo maso;

(b) pri proizvodih, za katere ne veljajo pravila o izenačenosti: premer najmanjšega plodu v enoti pakiranja z navedbo „in več“, ali „+“, ali enakovredne označbe, ali če je to ustrezno, premer ali masa največjega plodu.

E. Uradni kontrolni znak (neobvezno)

▼M1

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.

▼B









Dodatek

1. Merila glede obarvanosti, skupine glede obarvanosti in oznake







Skupina glede obarvanosti A (rdeče sorte) B (rdeče-zelene sorte) C (prižaste sorte, rahlo obarvane) D druge sorte skupna rdeče obarvana površina, značilna za sorto skupna rdeče-zeleno obarvana površina, značilna za sorto skupna površina rahlo rdeče obarvana, pordečena ali prižasta, značilna za sorto Razred „ekstra“ 3/4 1/2 1/3 Razred I 1/2 1/3 1/10 Ni zahteve glede rdeče obarvanosti Razred II 1/4 1/10 —

2. Merila glede mrežavosti

— Skupina R: Sorte, pri katerih je mrežavost značilnost kožice in ne pomanjkljivost, če mrežavost ustreza značilnemu videzu sorte.

— Za sorte, ki niso označene z „R“ na spodnjem seznamu, je dovoljena mrežavost v naslednjih mejah: —



Razred „ekstra“ Razred I Razred II Odstopanje za razred II: (i) Rjasti madeži – niso zunaj peceljne jamice – lahko segajo rahlo zunaj peceljne jamice ali pestiča – lahko segajo zunaj peceljne jamice ali pestiča – ne vplivajo bistveno na videz in stanje pakiranja – niso hrapavi – niso hrapavi – rahlo hrapavi (ii) Mrežavost največja dovoljena površina ploda – tanka mrežavost (ne sme biti močno kontrastna glede na splošno obarvanost plodov) – rahle in posamične sledi mrežavosti, ki ne spremenijo splošnega videza plodov in celotnega pakiranja 1/5 1/2 – plodovi ne vplivajo bistveno na videz in stanje pakiranja – močna – ni dovoljena 1/20 1/3 – plodovi ne vplivajo bistveno na videz in stanje pakiranja – skupne pomanjkljivosti (razen rjastih madežev, ki ne smejo biti med skupnimi pomanjkljivostmi). Tanka in močna mrežavost skupaj nikakor ne smeta presegati: — 1/5 1/2 – plodovi ne vplivajo bistveno na videz in stanje pakiranja

3. Merila za določanje velikosti:

Skupina L: debeloplodne sorte jabolk iz drugega pododstavka naslova III tega standarda.

4. Nepopoln seznam sort jabolk, razvrščenih glede na obarvanost, mrežavost in velikost:

Plodovi sort, ki niso na seznamu, morajo biti razvrščeni glede na svoje sortne lastnosti.

►M2 Nekatere od sort, navedenih v spodnji preglednici, se smejo tržiti pod trgovskimi imeni, za katera je bila zahtevana ali pridobljena zaščita blagovne znamke v eni ali več državah, če je ime sorte ali njegov sinonim naveden na nalepki. ◄ V prvem in drugem stolpcu spodnje razpredelnice niso navedena taka trgovska imena. Sklicevanje na znane blagovne znamke je samo dano v vednost v tretjem stolpcu.

▼M2







Sorta Sinonimi Trgovsko ime Skupina glede na obarvanost Mrežavost Velikost African Red African CarmineTM B Akane Tohoku 3 Primerouge® B Alborz Seedling C Aldas B L Alice B Alkmene Early Windsor C Alwa B Angold C L Apollo Beauty of Blackmoor C L Arkcharm Arkansas No 18, A 18 C L Arlet B R Aroma C Rdeči mutanti sorte Aroma, npr. Aroma Amorosa B Auksis B Belfort Pella B Belle de Boskoop in mutanti D R L Belle fleur double D L Berlepsch Freiherr von Berlepsch C Berlepsch rouge Red Berlepsch, Roter Berlepsch B Blushed Golden L Bohemia B L Boskoop rouge Red Boskoop, Roter Boskoop B R L Braeburn B L Rdeči mutanti sorte Braeburn, npr.: A L Hidala Hilwell® Joburn AuroraTM, Red BraeburnTM, Southern RoseTM Lochbuie Red Braeburn Mahana Red Redfield® Mariri Red EveTM, Red BraeburnTM, Southern RoseTM Redfield Red BraeburnTM, Southern RoseTM Royal Braeburn Bramley's Seedling Bramley, Triomphe de Kiel D L Brettacher Sämling D L Calville (skupina …) D L Cardinal B Carola Kalco C L Caudle CameoTM B Charden D L Charles Ross D L Civni Rubens® B Coromandel Red Corodel A Cortland B L Cox's orange pippin in mutanti Cox Orange C R Rdeči mutanti sorte Cox's Orange Pippin, npr.: Cherry Cox B R Crimson Bramley D L Cripps Pink Pink Lady® C Cripps Red SundownerTM C (1) Dalinbel B Delblush Tentation® D L Delcorf in mutanti, npr.: Delbarestivale® C L Dalili Ambassy® Monidel Delgollune Delbard Jubilé® B L Delicious ordinaire Ordinary Delicious B Deljeni Primgold® D L Delikates B Delor C L Discovery C Dunn's Seedling D R Dykmanns Zoet C Egremont Russet D R Elan D L Elise Red Delight Roblos® A L Ellison's orange Ellison C L Elstar in mutanti, npr.: C Daliter EltonTM Elshof Elstar Armhold Elstar Reinhardt Rdeči mutanti sorte Elstar, npr.: B Bel-El Red ElswoutTM Daliest ElistaTM Goedhof ElnicaTM Red Elstar Valstar Empire A Falstaff C Fiesta Red Pippin C Florina Querina® B L Fortune D R Fuji in mutanti B L Gala C Rdeči mutanti sorte Gala, npr.: A Annaglo Baigent Brookfield® Galaxy Mitchgla Mondial Gala® Obrogala Delbard Gala® Regala Regal Prince Gala Must® Tenroy Royal Gala® Garcia D L Gloster B L Goldbohemia D L Golden Delicious in mutanti D L Golden Russet D R Goldrush Coop 38 D L Goldstar D L Gradigold Golden Extreme® Golden Supreme® D L Granny Smith D L Gravenstein rouge Red Gravenstein, Roter Gravensteiner B L Gravensteiner Gravenstein D L Greensleeves D L Holsteiner Cox in mutanti Holstein D R Holstein rouge Red Holstein, Roter Holsteiner Cox C R Honeycrisp Honeycrunch® C L Honeygold D L Horneburger D L Howgate Wonder Manga D L Idared B L Ingrid Marie B R Isbranica Izbranica C Jacob Fisher D L Jacques Lebel D L Jamba C L James Grieve in mutanti D L James Grieve rouge Red James Grieve B L Jarka C L Jerseymac B Jester D L Jonagold (2) in mutanti, npr.: C L Crowngold Daligo Daliguy Dalijean Jonasty Jonagold 2000 Jonamel Jonabel Excel Jonabres King Jonagold New Jonagold Novajo Fukushima Schneica Veulemanns Wilmuta Jonica® Jonagored in mutanti, npr.: A L Decosta Jomured Jonagold Boerekamp Van de Poel Jomar Early Queen® Jonagored Supra Marnica® Jonaveld First Red® Primo Romagold Rubinstar Surkijn Red Jonaprince Wilton's®, Red Prince® Jonalord C Jonathan B Julia B Jupiter D L Karmijn de Sonnaville C R L Katy Katja B Kent D R Kidd's orange red C R Kim B Koit C L Krameri Tuvioun B Kukikovskoje B Lady Williams B L Lane's Prince Albert D L Laxton's Superb Laxtons Superb C R Ligol B L Lobo B Lodel A Lord Lambourne C Maigold B Mc Intosh B Meelis B L Melba B Melodie B L Melrose C L Meridian C Moonglo C Morgenduft Imperatore B L Mountain Cove Ginger GoldTM D L Mutsu Crispin® D L Normanda C L Nueva Europa C Nueva Orleans B L Odin B Ontario B L Orlovskoje Polosatoje C Ozark Gold D L Paula Red B Pero de Cirio D L Piglos B L Pikant B L Pikkolo C Pilot C Pimona C Pinova Corail® C Pirella Pirol® B L Piros C L Rafzubex Rubinette® Rosso A Rafzubin Rubinette® C Rajka B Rambour d'hiver D L Rambour Franc B Reanda B L Rebella C L Red Delicious in mutanti, npr.: A L Camspur Redchief® Erovan Early Red One® Evasni Scarlet Spur® Flatrar Starkspur Ultra Red® Fortuna Delicious Otago Red King Red Spur Red York Richared Royal Red Sandidge Super Chief® Shotwell Delicious Stark Delicious Starking Starkrimson Starkspur Topred Trumdor Oregon Spur Delicious® Well Spur Red Dougherty A Red Rome A Redkroft A Regal A Regina B L Reglindis C L Reine des Reinettes Goldparmäne, Gold Parmoné C Reineta Encarnada B Reinette Rouge du Canada B L Reinette d'Orléans D L Reinette Blanche du Canada Reinette du Canada, Canada Blanc, Kanadarenette D R L Reinette de France D L Reinette de Landsberg D L Reinette grise du Canada Graue Kanadarenette D R L Relinda C Remo B Renora B L Resi B Resista D L Retina B L Rewena B L Roja de Benejama Verruga, Roja del Valle, Clavelina A Rome Beauty Belle de Rome, Rome B Rosana Berner Rosenapfel B L Royal Beaut A L Rubin C L Rubinola B L Sciearly Pacific BeautyTM A Scifresh JazzTM B Sciglo Southern SnapTM A Sciray GS48 A Scired Pacific QueenTM A R Sciros Pacific RoseTM A L Selena B L Shampion B L Sidrunkollane Talioun D L Sinap Orlovskij Orlovski Sinap D L Snygold Earlygold D L Sommerregent C Spartan A Splendour A St. Edmunds Pippin D R Stark's Earliest C Štaris Staris A Sturmer Pippin D R Sügisdessert C L Sügisjoonik C L Summerred B Sunrise A Sunset D R Suntan D R L Sweet Caroline C L Talvenauding B Tellisaare B Tiina B L Topaz B Tydeman's Early Worcester Tydeman's Early B L Veteran B Vista Bella Bellavista B Wealthy B Worcester Pearmain B York B (1) Najmanj 20 % površine obarvane rdeče za razred I in II. (2) Za sorto Jonagold se zahteva, da imajo sadeži razreda II najmanj desetino površine obarvano rdeče.